Vita:Petzval József

message: * fent csak Béla szerepel születési helyként, az Élete első bekezdésében Szepesbéla. Lehet odafent Béla (Szepességet) Szepesbélára javítani, és akkor a csúnya dupla zárójel is eltűnik.
* az "okleveles mérnöki diploma" mit jelent? Vagy mérnöki oklevél vagy mérnöki diploma.
* ha a neve Petzvál, az objektív miért nem Petzvál-objektív? Ugyanígy: nem Petzvál-érem Petzval érem helyett?
* az orthoskopot nem lehet magyarítani ortoszkópra? Annál is inkább, hogy így szerepel Bakos idegen szavak és kif....-jében meg az új Magyar nagylexikonban.
* ezt a mondatot én nem értem: "Az egyik tájkép és reprodukciós lencséjéhez tervezett egy nagyméretű felvételekhez alkalmas ... fényképezőgépet" ---Pasztilla 2007. január 2., 00:02 (CET)
* Nem tudom a képletet beírni, hogy kell??? Pasztilla 2007. január 2., 00:55 (CET)
Akármihez nyúlok, mindenhol Petzvalnak írják. Honnan jön ez a Petzvál? Pasztilla 2007. január 2., 00:31 (CET)
*Korai cikkeim egyike, ahol még én sem tudtam, h hogyan kell képletet beleírni - még most sem - így az kimaradt, aztán el is felejtettem...
*A mondattal mi a baj? Tájképek fotózásához és/vagy reprókészítéshez használatos lencse. Persze nekem nyilván teljesen egyértelmű... :-)
*Az ékezet nem eldöntött, de az a gyakoribb. Én nem tudom hova nyúlhattál, de sima google keresésben főleg "á"-s, ahogy az utca is, amit elneveztek róla. --Vince blabla :-) 2007. január 2., 00:42 (CET)
Szia Vince,
* Nem volt ott a kötőjel és nem tudtam értelmezni, hogy tájkép- és reprodukciós lencsékről van szó. Már javítottam.
* Guglihoz nem nyúlok, ha nem muszáj. Könyvekben nézem, ami nekem van, ott mindenhol a. És a XI. kerületi utcanév is Petzval, legalábbis a nyomtatott Budapest-térkép szerint. Papírfetisiszta vagyok :-) ---Pasztilla 2007. január 2., 00:49 (CET)
*"Hauser A mathematika elemeinek analytikai tárgyalása (Analytische Abhandlung über die Elemente der Mathematik) című könyvét"
*:Ha a címe német, akkor a magyar fordításban miért van archaizmus? (mat'thematika, analytika). Vagy magyarul is kiadták? Lábjegyzetbe jól jönnének a könyv pontosabb adatai. A  sablonokban tudok segíteni.Leírása -- Árpi (Harp) ✎ 2007. január 11., 11:58 (CET)
*"Előadásai nem csak a mennyiségtani szakokra, hanem az analitikai mechanikára, az égitestek mechanikájára, a ballisztika problémáira, a fénytanra és a hangtanra terjedt ki."
*:az analitikai mechanikának nincs mai megfelelője? a mennyiségtan nem algebra (szerintem a magyaros alak nem használt)? az égi mechanikának rövidíthetjük? Maradjunk a régies alakoknál a mostani változatokra linkekkel?
--- Árpi (Harp) ✎ 2007. január 11., 12:06 (CET)
Az elejét inkább így csinálnám
Petzval József Miksa (számos forrásban Petzvál, németül Jozef Maximilián Petzval, Szepesbéla...
Biztos, hogy számos forrásban, nem néhány forrásban? Pasztilla nem nagyon talált ilyen forrást.
-- Árpi (Harp) ✎ 2007. január 11., 12:57 (CET)
Sőt, egyáltalán nem találtam, csak a Vince által beírt eredeti szöveggel:
*Petzval József Miksa (számos forrásban Petzvál
replies: text: nem csináltam mást, mint ékezetet cseréltem a neveken. Ez a "Jozef Maximilián" viszont gyanús, németül ennek Joseph Maximiliannak kellene kinéznie. Pasztilla 2007. január 11., 13:35 (CET)
thread_title: Kisebb megjegyzések

message: A fizikusok levelezőlistáján is történt pár levélváltás róla, amiben a Wikipédia-oldal is előkerült. Az alábbi oldalon 10. körül 200 éves évforduló (pillanatnyilag 3 levél a szálban) illetve kicsit utána Horváth István leveléhez címmel alaposabb leírás van.
2007 januári fizinfo levelek szálak szerint.
Az IAU (Nemzetközi Csillagászati Unió) szerint osztrák, egy cseh holdatlasz szerint magyar. Pesten tanított, magyarul beszlélt.
-- Árpi (Harp) ✎ 2007. január 11., 11:35 (CET)
Még egy link:
thread_title: Fizinfo

message: Ezt kellene valahogy beszerkeszteni a cikkbe, vagy akár egy új szócikket létrehozni neki. Lehet, hogy inkább itt kellene részletezni képmezőelhajlás. A cikkbe meg csak a szerepéről kellene beszélni. Ha jól értem, ezzel sokkal nagyobb fényképezőobjektívet lehetett létrehozni, azaz egy kép sokkal hamarabb elkészült. Úgy tudom, az ezalapján tervezett portréobjektívek előtt csak fekvő emberekről tudtak képet készíteni, hogy ne mozduljanak el. A cikkben szerintem hibásan szerepel, nem a vastag lencsékre, hanem vékony lencsékből álló rendszerre vonatkozik (Nussbaum–Phillips 81. oldal, beszkennelt oldalak). -- Árpi (Harp) ✎ 2007. január 17., 14:02 (CET)
replies: text: Nem fekvő, hanem "rögzített" emberekről, mivel az exponálási idő negyed és fél óra között ingadozott. :-) Szvsz ez le is van írva. Nem fizikailag, hanem fényerejűileg (szép szó) nagyobb objektíveket lehet ezen tétel alkalmazásával, betartásával szerkeszteni. Vagyis klasszisokkal több fény jut az exponálandó felületre, így a negyed-fél óra helyett a másodperc töredéke alatt (katt) elkészült a kép. Csak elő kellett hívni. --Vince blabla :-) 2007. január 17., 17:05 (CET)
replies: text: :Én valahol konkrétan fekvőről olvastam. -- Árpi (Harp) ✎ 2007. január 18., 09:06 (CET)
A részletesebb leírást beraktam ide: képmezőelhajlás. A Petzval szócikkbe pedig egy könnyebben érthető egyszerűsített változatot raktam. Innen pedig kitöröltem. -- Árpi (Harp) ✎ 2007. január 18., 09:06 (CET)
A Petzval-objektív és a Petzval-portréoptika nem azonos? A cikkből nem derül ki. -- Árpi (Harp) ✎ 2007. január 18., 09:12 (CET)
thread_title: A Petzval-feltétel

message: Ortoszkóp: Jelentős, mindmáig alkalmazott rendszerű fényképezőgép.
Van ortoszkópikus  objektiv, de nem fényképezőgép.– tamasflex vita 2009. július 14., 17:04 (CEST)
Az Ortoszkóp a gép neve, amit szerkesztett, szerintem ez a mondatból kiderül. Vö.: Polaroid. – Vince blabla :-) 2009. július 14., 18:33 (CEST)
Vince!
Petzvál újraszámította az addigra csaknem elfeledett tájképlencséjét, amit később ortoszkópnak neveztek. Petzvál maga „dialitobjektív”-ként emlegette konstrukcióját. 1857-ben szabadalmat szerzett e találmányára „dialit fotográfiai objektív” néven.
Egy masik link a temaval kapcsolatosan – tamasflex vita 2009. július 14., 20:57 (CEST)
Akkor ennek megfelelően javítsd, kérlek, a hozott linkek beépítésével, mint forrás. – Vince blabla :-) 2009. július 14., 22:32 (CEST)
thread_title: Munkássága

message: Idézet a cikkből:" egy szepességi német (cipszer) család második gyermekeként látta meg a napvilágot "
Az infobox szerint magyar.
Nem tudom melyik az igaz. De én meg lennék sértve, ha rám valaki azt mondaná, hogy magyar vagyok (piréznek tartom magam). Ö minek vallotta magát?
--Duhos vita 2011. november 30., 12:10 (CET)
Benne van a cikkben és a két hivatkozott jegyzetben is ugyanaz: Petzval német származású családba született, de magyarnak vallotta magát. Szerintem egyébként ő lenne megsértve, ha elvennénk tőle, hogy magyar volt.    Andrew69.   2011. november 30., 14:10 (CET)
thread_title:  Magyar 

message: Ebben a mondatban egy apró hibát érzek:
Optikai felfedezése: Az izzó szilárd testek több fényt bocsátanak ki, mint a lánggal égő gázok. Ezt az (azóta tudományosan is igazolt) elvet használta fel Carl Auer von Welsbach a róla elnevezett gázizzónál
Arra gondolok, hogy az izzó szilárd testekről szóló felfedezés elve logikusan nem segíthet egy GÁZizzó jobb működésében, hiszen a mondatban egy összehasonlítás is szerepel a gázégők rovására. Sajnos nem ismerem az idevonatkozó munkásságát részletesen, csak az elolvasott mondat jelentése alapján tűnt fel amit írtam. 
--Szab. vita 2015. január 2., 18:45 (CET)
replies: text: :Kerestem és megtaláltam a választ. Először is [itt] ebben a forrásban is ugyanez a megközelítés szerepel, így rákerestem az Auer-égő-re és ott szépen világosan le van írva, hogy egy úgynevezett „izzóharisnya” adja az erős fényt, ami szilárd testnek tekinthető. Ennek megfelelően picit pontosítom a cikket, illetve beteszem a linket is. --Szab. vita 2015. január 6., 20:22 (CET)
thread_title:  Logikai kérdés